聲設計

聲設計指幫某啲項目設計音樂同聲效，當中「項目」通常係一啲媒體創作方面嘅工作，例如拍戲或者遊戲製作呀噉。喺廿一世紀初，聲設計係一門相當高技術性嘅專業：做聲設計嘅人要對音樂同聲效等嘅嘢有相當嘅了解，知唔同嘅音樂同聲效會製造乜嘢氣氛或者藝術效果等等，而製作電子遊戲、電視劇同電影呢啲創作品嘅人都會請專業做聲設計嘅人幫手為佢哋嘅產品設計需要用嘅聲。

工作 

一般嚟講，一位俾人請佢幫戲或者電視劇做嘢嘅聲設計師要做嘅嘢大致如下：
睇熟嗮份劇本先，知個故仔嘅情節同角色係點－理解個故仔大致上需要點樣嘅氣氛同心情。
情節同角色仲會話俾位聲設計師知，份作品需要用啲乜嘢聲效－例如情節講到有一幕係講到其中兩個角色用槍嚟單挑嘅話，位聲設計師就需要準備槍聲嘅聲效。
有咗個表知道需要用啲乜嘢聲之後，位聲設計師就要郁手準備啲聲；聲檔案可以嚟自好多源頭，一位聲設計師要清楚知道每種聲要去邊度搵－原則上，位聲設計師有得靠自己憑空創造啲聲，但另一方面，佢又可以去一啲資源庫攞一啲個個都要用嘅聲。
有齊嗮要用嘅聲，位聲設計師就要郁手將啲聲「貼」落去份作品嗰度，例如拍好咗段片，聲設計師跟手就要用專化嘅電腦軟件嚟將啲聲檔案擺入去段影片適當嘅地方。
跟住落嚟，位聲設計師仲要做好多測試－將啲聲檔案貼嗮入去份作品之後，佢同工作團隊嘅第啲成員仲要睇吓份作品點，睇吓有冇乜嘢甩漏或者唔滿意嘅地方；有嘅話就位聲設計師要諗吓計、郁手改同埋再做測試，而呢個過程通常起碼會重複幾次。

音訊工程師
電腦音樂
遊戲音樂
樂理
作曲

攷

拎 
FilmSound.org: A Learning Space dedicated to the Art of Sound Design
Kai's Theater Sound Hand Book
Association of Sound Designers
sounDesign: online publication about Sound Communication
Example of Functional Sound Design for Service Robot in a french Train Station

聲
設計